ยาคลอกซาซิลลินมีสรรพคุณอย่างไร
A. เป็นยาที่ใช้ป้องกันหรือบรรเทาอาการแพ้ เมื่อเราได้รับสารที่ก่อให้เกิดอาการแพ้เข้ามาในร่างกาย
B. เป็นยาที่ใช้เพื่อบรรเทาอาการปวดและช่วยลดไข้ โดยนิยมใช้เพื่อรักษาอาการปวดทั่วไป 
C. เป็นกลุ่มยาที่ใช้รักษาและระงับอาการไอ ซึ่งเป็นอาการที่ร่างกายตอบสนองต่อสิ่งที่ก่อให้เกิดความระคายเคืองภายในระบบทางเดินหายใจ 
D. ใช้รักษาการติดเชื้อของกระดูกและข้อ การติดเชื้อของเยื่อหุ้มหัวใจ การติดเชื้อที่ผิวหนัง และการติดเชื้อทางเดินหายใจ
คำตอบคือ D.  
เนื่องจาก ยาคลอกซาซิลลินมีสรรพคุณใช้รักษาการติดเชื้อของกระดูกและข้อ การติดเชื้อของเยื่อหุ้มหัวใจ การติดเชื้อที่ผิวหนัง และการติดเชื้อทางเดินหายใจ 

ยาคลอกซาซิลลินมีกลไกการออกฤทธิ์อย่างไร 
-ยาคลอกซาซิลลินมีกลไกการออกฤทธิ์ โดยยับยั้งการสร้างผนังเซลของแบคทีเรีย แบคทีเรียจึงเจริญเติบโตไม่ได้จึงตายในที่สุด ยาคลอกซาซิลลินมีรูปแบบการจัดจำหน่ายอย่างไร ยาคลอกซาซิลลินมีรูปแบบการจัดจำหน่ายดังนี้คือ แคปซูล ขนาด 250 และ 500 มิลลิกรัม ยาผงละลายน้ำ ขนาด 125 และ 250 มิลลิกรัม ยาฉีด ขนาด 1 กรัม 

ยาคลอกซาซิลลินมีขนาดรับประทานอย่างไร 
-การใช้ยาคลอกซาซิลลินสำหรับผู้ใหญ่ขนาดที่รับประทานอยู่ในช่วง 250 - 500 มิลลิกรัมครั้ง 4 ครั้งต่อวัน ควรรับประทานยาคลอกซาซิลลินก่อนอาหาร 1 ชั่วโมงหรือหลังอาหาร 2 ชั่วโมง เพราะอาหารจะรบกวนการดูดซึมยาคลอกซาซิลลินและลดประสิทธิภาพในการรักษา 

อย่างไรก็ตาม ในการรักษาโรคต่างๆมีขนาดการให้ยาที่แตกต่างกันไป  ทั้งนี้ขึ้นกับชนิดของเชื้อโรคและความรุนแรง ดังนั้นควรให้แพทย์เป็นผู้วินิจฉัยสั่งจ่ายยาที่เหมาะสม ไม่ควรซื้อรับประทานเองหรือควรปรึกษาเภสัชกรประจำร้านขายยาก่อนซื้อยารับประทานเอง 

เมื่อมีการสั่งยาควรแจ้งแพทย์พยาบาลและเภสัชกรอย่างไร 
-เมื่อมีการสั่งยาทุกชนิดรวมทั้งยาคลอกซาซิลลิน ผู้ป่วยควรแจ้งแพทย์พยาบาลและเภสัชกรดังนี้ ประวัติแพ้ยาทุกชนิดและอาการจากการแพ้ยาเช่น กินยาแล้ว คลื่นไส้มาก หรือแน่น หายใจติดขัด โรคประจำตัวต่างๆรวมทั้งกำลังกินยาอะไรอยู่ เพราะยาอาจส่งผลให้อาการของโรคเหล่านั้นรุนแรงขึ้น หรือเกิดปฏิกิริยาระหว่างยากับยาอื่นๆที่กินอยู่ก่อนแล้ว
เภสัชวิทยา Pharmacology